
Către,




BIROUL PERMANENT AL



CAMEREI DEPUTAŢILOR
Vă înaintăm, alăturat, raportul comun asupra propunerii legislative privind trecerea unor luciuri de apă și taluzuri ale barajelor și lacurilor de acumulare din proprietatea publică a statului în administrarea unor consilii locale ale unităților administrativ-teritoriale, transmisă Comisiei pentru administraţie publică şi amenajarea teritoriului şi Comisiei juridice, de disciplină și imunități pentru dezbatere în fond, în procedură obişnuită, cu adresa nr. Plx.521 din 29 iunie 2015.
	PREŞEDINTE,
	PREȘEDINTE

	Victor Paul DOBRE
	Bogdan Liviu CIUCĂ

r a p o r t   C O M U N
asupra propunerii legislative privind trecerea unor luciuri de apă și taluzuri ale barajelor și lacurilor de acumulare din proprietatea publică a statului în administrarea unor consilii locale ale unităților administrativ-teritoriale
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică şi amenajarea teritoriului şi Comisia juridică, de disciplină și imunități, au fost sesizate spre dezbatere în fond, în procedură obişnuită asupra propunerii legislative privind trecerea unor luciuri de apă și taluzuri ale barajelor și lacurilor de acumulare din proprietatea publică a statului în administrarea unor consilii locale ale unităților administrativ-teritoriale transmisă cu adresa nr.Plx.521 din 29 iunie 2015 înregistrată cu nr.4c-6/273 din 30 iunie 2015 şi, respectiv cu nr. 4c-11/909 din 29 septembrie 2014.
Senatul în calitate de primă Cameră, a respins propunerea legislativă în şedinţa din 24 iunie 2015.

Potrivit prevederilor art.75 din Constituţia României, republicată şi ale art.92 alin (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră Decizională.

La întocmirea prezentului raport comun Comisiile au avut în vedere:
· avizul favorabil al Consiliului Legislativ (nr.427/29.04.2015);

· punctul de vedere negativ al Guvernului transmis cu adresa nr.1616/8.10.2015.
Propunerea legislativă are ca obiect de reglementare trecerea luciurilor de apă și a taluzurilor aferente unor baraje și lacuri de acumulare din proprietatea publică a statului în administrarea unor consilii locale ale unităților administrativ-teritoriale în vederea ecologizării acestora, precum și abilitarea consiliilor locale ale unităților administrativ-teritoriale de a concesiona suprafețe ale luciurilor de apă și taluzurilor aferente operatorilor economici, în condițiile legii.
Potrivit prevederilor art.61 şi art.63 din Regulamentul Camerei Deputaţilor, republicat, cu modificările şi completările ulterioare, examinarea propunerii legislative a avut loc în şedinţe separate.

Comisia juridică, de disciplină și imunități şi-a desfăşurat lucrările în data de 30 septembrie 2015. La dezbateri au fost prezenți deputați, membri ai Comisiei juridice, de disciplină și imunități, conform listei de prezență. Comisia pentru administraţie publică şi amenajarea teritoriului şi-a desfăşurat lucrările în data de 10 noiembrie 2015. Din numărul total de 22 membri ai Comisiei pentru administraţie publică şi amenajarea teritoriului au participat la şedinţă 20 deputaţi.
La dezbateri au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare în calitate de invitați: doamna Anne Jugănaru, Secretar de Stat în cadrul Ministerului Mediului, Apelor și Pădurilor și domnul Altan Abdulamit, director în cadrul Ministerului Mediului, Apelor și Pădurilor.

În urma dezbaterilor şi a opiniilor exprimate, membrii celor două Comisii au hotărât, cu unanimitate de voturi respingerea propunerii legislative pentru completarea lit.b) a alin.(1) al art.5 din Ordonanţa Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei, deoarece s-a constatat că scopul urmărit prin prezenta propunere legislativă este avut deja în vedere prin dispozițiile art.2 și art.23 din Legea nr.107/1996, Legea apelor, cu modificările și completările ulterioare.

În raport de obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Victor Paul DOBRE
	PREŞEDINTE, 
Bogdan-Liviu CIUCĂ

	SECRETAR,
Radu BABUȘ
	SECRETAR, 
Sorin Constantin STRAGEA


Șef serviciu, Sofia Chelaru                                                      Șef serviciu, Ciprian Bucur 
Consilier Parlamentar,                                                            Consilier Parlamentar,
Elena Hrincescu                                                                      Alexandra Mușat                                                                            

